text: 44-årig anholdt og sigtet for knivstik og drabsforsøg
  08 december 2016 kl. 10.31
  Sydøstjyllands Politi har torsdag formiddag anholdt en 44-årig mand fra Horsens, som sigtes for et drabsforsøg i nat på en 39-årig mand.
  Den 44-årige mand er mistænkt for at have forsøgt at dræbe en 39-årig mand med et knivstik i halsen. Det skete i en beboelse i Mindegade i Horsens. Den 39-årige er uden for livsfare.
  Det oplyser Sydøstjyllands Politi.
  - Drabsforsøget fandt sted klokken 02.25 i Mindegade i Horsens i nat, og omkring kl. 10.00 i dag anholdt vi så den 44-årige uden dramatik på en anden adresse i Horsens,  siger  politikommissær Morten Marnow.
  Den mistænkte ventes senere at blive fremstillet i grundlovsforhør ved Retten i Horsens.
  44-årig mand fra Horsens anholdt for drabsforsøg https://t.co/kFn3fhQ4B0
  
  